a8 COMMENTATIO 



milites, qui in urbibus relicti fuerant, exceptis 

 tantum illis , qui Nisaeam fugere potuerant. Prae- 

 terlapsis etiam quinque annis, per quos foedus 

 cum Lacedaemoniis valeret, quotidie horum in 

 Atticam invasio exspectabatur. Quibus auditis , Pe- 

 ricles, Euboicam expeditionem intermittens , statim 

 in patriam rediit. Non tamen ausus est Pelopon- 

 nesiis obviam ire: nam Megarenses eorumque so« 

 cii sese cum Lacedaemoniis conjunxisse videntur. 

 Hostium exercitui praeerat Plistonax, Spartanorum 

 rex , Pausaniae filius , cui , propter immaturam 

 aetatem , Ephori praeposuerant comitem Cleandri- 

 dem, patrem illius Gylippi, qui Athenienses in 

 Sicilia profligavit (i). Animadvertens igitur Peri- 

 cles, sese collectis hisce copiis imparem futurum',-' 

 Cleandridem decem talentis tentavit; qui, tanta 

 pecunia corruptus, exercitum , Eleusinem et ad 

 Thriasios campos progressum, domum reduxit. 

 Hostibus e patria profectis Pericles continuo in 

 Euboeara reversus est, totamque insulam sube- 

 git, ceteras civitates certis conditionibus in fidera 

 recipiens , Hestiaeensibus vero , qui , nave Athenien- 

 sium capta , omnes , quos in ea invenerant , morte 

 affecerant, urbe expulsis, atque in Macedonia col- 

 locatis : insuper etiam ditioribus Chalcidensium 

 ejectis. Haec omnia tanta celeritate effecit, ut 



men- 



(i) PIuc. in Nic, cap. 28. p. 542. A. — Coaf. Tbnc VI. 

 cap. 93. — Diod. Sic. XIII. cap. !o6. 



